പിഎസ്ജി കുരുങ്ങി ലയണല് മെസിയുടെ തുടക്കം മങ്ങി ബ്രസല്സ് പിഎസ്ജിയില് ലയണല് മെസിയുടെ തുടക്കം മങ്ങി. ചാമ്ബ്യന്സ് ലീഗില് ബല്ജിയം സംഘം ക്ലബ് ബ്രുജ് പിഎസ്ജിയുടെ കരുത്തുറ്റ സംഘത്തെ 11ന് കുരുക്കി. മെസിക്കൊപ്പം നെയ്മറും കിലിയന് എംബാപ്പെയും അണിനിരന്നിട്ടും ജയംനേടാനാകാതെ പാരിസ് സംഘം തിരിച്ചുകയറി. പിഎസ്ജി കുപ്പായത്തില് മെസിയുടെ പൂര്ണ അരങ്ങേറ്റമായിരുന്നു. ഫ്രഞ്ച് ലീഗില് പകരക്കാരനായി മുമ്ബ് ഇറങ്ങിയിരുന്നെങ്കിലും മെസിയുടെ ഒരുക്കം മാത്രമായിരുന്നു അത്. ഇക്കുറി മെസിയായിരുന്നു പിഎസ്ജിയുടെ പ്രധാനതാരം. പക്ഷേ, ഈ മുപ്പത്തിനാലുകാരന് തിളങ്ങാനായില്ല. മെസിക്കൊപ്പം നെയ്മറും കിലിയന് എംബാപ്പെയും അണിനിരന്നപ്പോള് പിഎസ്ജിക്ക് വാനോളം പ്രതീക്ഷയായിരുന്നു. ആന്ഡെര് ഹെരേരയുടെ ഗോളില് അതിനുള്ള സൂചനയുംവന്നു. എംബാപ്പെയാണ് അവസരമൊരുക്കിയത്. എന്നാല് കളി പുരോഗമിക്കുംതോറും പിഎസ്ജി പിന്നാക്കംപോയി. ഒത്തിണക്കമുണ്ടായില്ല. ബ്രുജ് പ്രതിരോധം മുറിക്കാന് ഈ മൂവര്സംഘത്തിന് കഴിഞ്ഞില്ല. മധ്യനിരയില് ജോര്ജിനോ വെെനാല്ദത്തിന്റെ മോശം പ്രകടനവും പിഎസ്ജിയെ തളര്ത്തി. ബാഴ്സലോണയില് 17 വര്ഷം കളിച്ച മെസിക്ക് പുതിയ രീതിയുമായി ഇണങ്ങാന് കഴിയാത്തപോലെയായിരുന്നു പ്രകടനം. ഒരുതവണ ഷോട്ട് ക്രോസ് ബാറില് തട്ടിത്തെറിച്ചതാണ് മെസിയുടെ കളിയിലെ ഏറ്റവും മികച്ച നിമിഷം. പിന്നാലെ ഇടങ്കാല് ഷോട്ട് ബ്രുജ് ഗോള് കീപ്പര് സിമോണ് മിനേ്യാലെറ്റ് തട്ടിയകറ്റി. എംബാപ്പെ ബോക്സിലേക്ക് നല്കിയ അവസരം അര്ജന്റീനക്കാരന് പുറത്തേക്കടിച്ചുകളഞ്ഞു. ഫൗളിന് മഞ്ഞക്കാര്ഡും വാങ്ങി. നെയ്മര്ക്കും മോശം മത്സരമായിരുന്നു. ഭേദപ്പെട്ട് കളിച്ച എംബാപ്പെ പരിക്കുകാരണം രണ്ടാംപകുതിയില് മടങ്ങിയതും കനത്ത തിരിച്ചടിയായി. ബല്ജിയം ലീഗ് ചാമ്ബ്യന്മാരായ ബ്രുജ് തകര്പ്പന് കളിയാണ് പുറത്തെടുത്തത്. അരമണിക്കൂര് കഴിയുമ്ബോഴേക്കും അര്ഹിച്ച ഗോള് അവര് നേടി. ക്യാപ്റ്റന് ഹാന്സ് വനാക്കെന് ഗോളടിച്ചു. ബ്രുജിന്റെ മറ്റ് മുന്നേറ്റങ്ങളെ പിഎസ്ജി ഗോള് കീപ്പര് കെയ്ലര് നവാസ് തടയുകയായിരുന്നു.